wickkiey/tamil-wikipedia-markdown huggingface dataset:
# தோழர்

**தோழர்** எனும் சொல் "தோழன்" எனும் சொல்லை "ஆர்" விகுதியை இணைத்து மரியாதை வழக்கில் அழைக்கும் சொல்லாகும். "ஆபத்துக்கு தோள் கொடுப்பவன் தோழன்" எனும் அடைமொழி தமிழரிடையே காணப்படுவதற்கு அமைய, தோழர் என்பது நண்பர் என்பதற்கு ஒத்தக்கருத்துச் சொல்லாகவும் பயன்படுகிறது.  

இருப்பினும் மார்க்சியம் கொள்கைகளைக் கொண்டோர், தம்மை அல்லது தமது சக உறுப்பினர்களை ஒருவருக்கு ஒருவர் தோழமையுடன் அழைப்பதற்காக "தோழர்" என்று கூறிக்கொள்வர்; அல்லது தோழர் என்று அழைத்துக்கொள்வர்.  

## ஈழ இயக்கங்கள்
ஈழ இயக்கங்கள் இடையே மாக்கசியக் கொள்கைகளை கொண்டிருந்த இயக்கங்களும் அவ்வாறே தமது சக உறுப்பினர்கள் ஒருவரை ஒருவர் தோழர் என்று அழைத்துக்கொண்டனர். குறிப்பாக ஈ.பி.ஆர்.எல்.எப் மற்றும் ஈரோஸ் போன்ற இயக்க உறுப்பினர்கள் அவ்வாறு அழைத்துக்கொண்டனர்.
# ஆதித்யா தியாகராஜன்


** ஆதித்யா தியாகராஜன்** (*Aditya Thyagarajan*, பிறப்பு: நவம்பர் 7 1978), அமெரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளிலும், இரண்டு இருபது20 போட்டிகளிலும் கலந்து கொண்டுள்ளார். 2008 ல், அமெரிக்க ஏ-தர துடுப்பாட்டப் போட்டி உறுப்பினராக ஏ-தர துடுப்பாட்டப் போட்டிகளில் பங்குகொண்டார்.  

## வெளி இணைப்பு
ஆதித்யா தியாகராஜன் - கிரிக்இன்ஃபோவில் இருந்து, விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 17 2011.
# எம். ஏ. எம். சுக்ரி



கலாநிதி **எம். ஏ. எம். சுக்ரி** M A M Shukri (1940 ஜூன் 24) இலங்கையின் குறிப்பிடத்தக்க முஸ்லிம் அறிஞர்களில் ஒருவர். இலங்கை முஸ்லிம்களின் கல்வி, கலாசார, சமூக வரலாற்றுத் துறைகளில் காத்திரமான பங்களிப்பைச் செய்து கொண்டிருப்பவர்.  

சுக்ரி தென் மாகாணத்தில், மாத்தறையைப் பிறப்பிடமாகக் கொண்டவர். தீஞ்சுவைசொட்டும் நல்ல பேச்சாளரான இவர், ஆரம்ப காலத்தில் கவிதை, சிறுகதை என்பவற்றில் ஈடுபாடு காட்டியுள்ளார். பிற்காலத்தில் சமய இலக்கியத்தின்பால் ஈர்க்கப்பட்டு சமய இலக்கியங்களைத் தந்துள்ளார். இங்கிலாந்து எடின்பரோ பல்கலைக்கழகத்தில் சூபித்துவத்தில் தனது முனைவர் பட்டத்தைப் பெற்றுக்கொண்டார். இலங்கையில் காணப்படும் முன்னோடி இசுலாமியப் பல்கலைக்கழகமான ஜாமிஆ நளீமிய்யாவின் பணிப்பாளராகப் பணியாற்றுகிறார். இவரது நூல்கள் இலங்கை முஸ்லிம்கள் பற்றிய ஆய்வில் குறிப்பிடத்தக்கவையாகக் கருதப்படுகின்றன.  

இவரது ஆக்கங்கள் ஈழத்தில் மட்டுமன்றி பிறநாட்டுச் சஞ்சிகை, பத்திரிகைகளிலும் வெளிவந்துள்ளன. பன்மொழிப் பாண்டித்தியம் மிக்கவர். 'இஸ்லாமிய சிந்தனை' என்ற ஆய்வுச் சஞ்சிகையின் ஆசிரியராவும் இவர் பணியாற்றியுள்ளார்.  

## எழுதியுள்ள நூல்கள்
- காலத்தின் அறைகூவலும் முஸ்லிம்கள் பணியும் (1969)
- தக்வாவும் நவயுகத்தின் சவாலும் (1982)
- நளீம் ஹாஜியார் வாழ்வும், பணியும் (1993)
- ஹதீஸ் வரலாறும் முக்கியத்துவமும் (1993)
- பேரறிஞர் இமாம் கஸ்ஸாலி (1993)
- இஸ்லாமியக் கல்வி (ஆங்கில நூல்) (1979)
- இலங்கை முஸ்லிம்கள் (ஆங்கில நூல்) (1986)
- அல் குர்ஆன் (1981)
- ஹதீஸ+ம் சுன்னாவும் (1983)
- இஸ்லாமிய மனித உரிமைகளும் (1996)
- இஸ்லாமிய பண்பாட்டு மத்திய நிலையங்கள்

## உத்தியோகபூர்வ இணையத்தளம்
- http://www.drshukri.net
# நிகோபார் மர மூஞ்சூறு


முன்பு அருகிய இனமாகப் பட்டியலிடப்பட்டிருந்த நிகோபர் மர மூஞ்சூறு தற்பொழுது பொருத்தமான வாழிடத்தில் வாழ்கின்றது.  

## வாழிடம்
நிகோபார் மர மூஞ்சூறு அந்தமான் பகுதியில் உள்ள நிகோபார் தீவுக்கூட்டத்தில், கிரேட் நிகோபார் மற்றும் சிறிய நிகோபார் தீவுகளில் கடல் மட்டத்திலிருந்து சுமார் 640 மீட்டர் உயரத்தில் வாழ்கின்றது.
# வாரிஸ் அலி மௌலானா



வெலிகம **வாரிஸ் அலி மெளலானா** (Waris Ali Moulana) வெலிகமை, கல்பொக்கையைச் சேர்ந்தவர். கவிதையிலும், கட்டுரையில் அதிக ஈடுபாடு காட்டியவர். இவரது ஆக்கங்கள் இலங்கைத் தினசரி, வாரப் பத்திரிகைகளில் வெளிவந்துள்ளன.  

1984 - 1989 வரை கலைச்சுடர் (சிற்றிதழ்) எனும் மாணாக்கர் சஞ்சிகையை வெளிக்கொணர்ந்துள்ளார்.  

1994 இல் 'செயல் மூலம் கற்றல்' என்ற நூலை வெளியிட்டுள்ளார்.  

## வெளியிணைப்புகள்
- - வெலிகம அறபா தேசிய பாடசாலை இணையத்தளம்
# பான்


**பான்** (*Bonn*, **பொன்**), செருமனியிலுள்ள 19ஆவது மிகப்பெரிய நகரம் ஆகும். நோட்றைன் - வெஸ்ட்ஃபாலன் மாநிலத்தில் கோல்ன் நகரத்திலிருந்து ஏறத்தாழ 25 கி.மீ. தூரத்தில் ரைன் நதிக்கரையில் இது அமைந்துள்ளது. இது 1949 முதல் 1990 வரை மேற்கு செருமனியின் தலைநகராகவும், 1990 முதல் 1999 வரை ஒன்றிணைக்கப்பட்ட செருமனியின் அதிகாரபூர்வ அரச பீடமாகவும் விளங்கியது. 1998 முதல் பல அரச நிறுவனங்களும் பெர்லினுக்கு நகரத்தொடங்கின. செருமனியின் பாராளுமன்றத்தின் இரு அவைகளான பண்டெஸ்ரக் மற்றும் பண்டெஸ்ரற் ஆகியனவும் அதிபர் இல்லமும் பெர்லினுக்கு மாற்றப்பட்டன.
# பிசுக்கெக்



**பிசுக்கெக்** (, கிர்கீசிய மொழி:Бишкек, ), கிர்கிஸ்தான் நாட்டின் தலைநகரமும் மிகப்பெரிய நகரமும் ஆகும். இது முன்னர் **பிஷ்பெக்** மற்றும் **புருன்சே** எனும் பெயர்களால் அறியப்பட்டது. இந்நகைரைச் சூழவுள்ள சூய் மாகாணத்தின் தலைநகரமாக விளங்குகின்றபோதும் இந்நகரமும் ஒரு மாகாணமாகவே நிர்வகிக்கப் படுகின்றது.
# சுந்தரானந்தர்

**சுந்தரானந்தர்** 16 ஆம் நூற்றாண்டில் வாழ்ந்த சித்தர். போகமுனி என்னும் சித்தரின் மாணாக்கர்.(பிரசன்னா)  

கிஷ்கிந்தையில் வாழ்ந்த நவகண்ட ரிஷியின் பேரன் என்றும், கள்ளர் குலத்தை சேர்ந்தவர் என்றும் போகர் சொல்கிறார்.  

## வரலாறு
இவர் மிகவும் அழகான தோற்றத்தைக் கொண்டிருந்ததால் சுந்தரானந்தர் என்று அழைக்கப் பட்டார். இவருக்கு வல்லப சித்தர் என்கிற பெயரும் உண்டு. இவர் தனது இளமைக்காலத்தில் பெற்றோர் விருப்பப்படி இல்லறவாழ்க்கையை மேற்கொண்டார் என்றும், சட்டை முனியால் ஆட்கொள்ளப் பட்டு பின்னர் அவருடனே சென்றதாகவும் சொல்லப் படுகிறது.இவர் அகத்தியர் பூசித்த லிங்கத்தை வாங்கி அதை சதுரகிரியில் பிரதிட்டை செய்து வழிபட்டுள்ளார் என்றும் சொல்லப்படுகிறது.  
;<big>சமாதி</big>  
இவர் மதுரையிலே சமாதியடைந்ததாக சொல்லப் படுகிறது. மதுரை மீனாட்சி அம்மன் கோவிலில் இவருக்கு தனி சந்நிதி அமைந்திருக்கிறது.
# கடுவெளிச் சித்தர்



**கடுவெளிச் சித்தர்** என்பவர் சூனியத்தைத் தியானித்துச் சித்தி பெற்றதால் அவ்வாறு அழைக்கப்பட்டார். ”கடுவெளி” என்றால் 'வெட்ட வெளி' என்பதைக் குறிக்கும். இவர் காஞ்சியில் சமாதியடைந்ததாகக் கூறுகின்றனர். இவரைப் பற்றிய வரலாற்றை யாரும் முறையாக அறியவில்லை. கீழ்க்காணும் கடுவெளிச் சித்தரின் பாடல்கள் தமிழ் அறிந்த அனைவரிடமும் பிரபலமானவை.
# நந்தவனத்தில் ஓர் ஆண்டி

**நந்தவனத்தில் ஓர் ஆண்டி** பாடலைப் பாடியவர் கடுவெளிச் சித்தர் ஆவார். நாட்டுப்புறத்தில் இது பாடப்படுவதால் இதனை நாட்டுப்புற பாடல் என தமிழ் மக்கள் நினைக்கின்றனர்.  

## பாடல்

"நந்தவனத்தில் ஓர் ஆண்டி - அவன்  

நாலாறு மாதமாய்க் குயவனை வேண்டி  

கொண்டு வந்தான் ஒரு தோண்டி - மெத்தக்  

கூத்தாடிக் கூத்தாடிப் போட்டுடைத்தாண்டி"  

"நல்ல வழிதனை நாடு - எந்த  

நாளும் பரமனை நத்தியே தேடு  

வல்லவர் கூட்டத்திற் கூடு - அந்த  

வள்ளலை நெஞ்சினில் வாழ்த்திக் கொண்டாடு" - கடுவெளிச் சித்தர்  

## விளக்கம்
மேலோட்டமாகப் பார்த்தால் இது சாதாரண வேடிக்கை பாடல் போலத் தோன்றும். ஆனால் வாழ்க்கையின் உன்னதமான ஒரு தத்துவத்தைக் கடுவெளி சித்தர் நான்கு வரிகளில், எளிய வார்த்தைகளில் மிக அற்புதமாக விளக்கியுள்ளார். மனித உயிர் (சீவன்) ஓர் ஆண்டியாக இந்த பாடலில் உவமிக்கப்பட்டு இருக்கிறது. இங்கே படைப்புக்குரியவன் குயவன் என்று சொல்லப்படுகிறான். சீவன் என்கின்ற ஆண்டி படைப்பிற்குரிய குயவனிடம் சென்று நாலாறு மாதமாய் (பத்து) மாதமாய் வேண்டிக்கொண்டதன் விளைவாகப் படைப்பிற்குரிய குயவன் ஆண்டியிடம் உடல் என்கிற தோண்டியை ஒப்படைக்கிறான்.  

சீவன் இறைவனிடம் வேண்டிப்பெற்ற உடலுடன் மனிதனாக உலகத்தில் நடமாடத் தொடங்கிவிட்டது. இந்தத் தோண்டியைச் சரியான காரணத்திற்குப் பயன்படுத்த வேண்டும் என்ற எண்ணத்தில் தான் குயவன்(இறைவன்) செய்து கொடுத்தான்.  

தோண்டி(உடல்) கிடைத்தவுடன் ஆண்டி கண் மண் தெரியாமல் **கூத்தாடி**னான், தோண்டியைப் போட்டுடைத்தான், ஆகவே தோண்டி கொடுக்கப்பட்டதன் நோக்கம் நிறைவேறவில்லை. தோண்டியை(உடல்) தவறாகப் பயன்படுத்தி உடைத்து விடுகிறான் ஆண்டி.(மனிதன்)  

மேலும் நல்ல வழியைத் தேட வேண்டும் என்றும், எந்நாளும் கடவுளின் அருளைத் தேட வேண்டும் என்றும், வல்லவர்(பக்தர்) கூட்டத்தோடு சேர்ந்து அவர்களை நெஞ்சினில் வைத்து வாழ்த்திக் கொண்டாட வேண்டும் என்கிறார்.  

## தத்துவம்
சீவாத்மா இறைவனிடம் வேண்டித்தான் இந்த உடலைப் பெற்று இருக்கிறது. அப்படிப் பெற்ற உடலைத் தவறான வழிகளில் பயன்படுத்தி விடுகிறார்களே என்ற கவலையினை நகைச்சுவைப் பாடலைப் போல வெளிப்படுத்துகிறார் கடுவெளிச் சித்தர்.  

## மூலம்

## மேலும் பார்க்க
- கடுவெளிச் சித்தர்
# நாவல்

**நாவல்** என்ற தலைப்பில் உள்ள கட்டுரைகள்:  

- நாவல் (இலக்கியம்) மற்றும் குறுநாவல் - ஒருவகை உரைநடை இலக்கியம்.
- நாவல் (நூல்) - ஜெயமோகன் 1991ஆம் ஆண்டு எழுதிய கோட்பாட்டு நூல்.
- நாவல் (மரம்) - நாவல் மரம் ஒரு பசுமை மாறாத, வெப்பமண்டலப் பகுதிக்குரிய ஒரு மரமாகும்.
- நாவல் குறூப்வைஸ் - மின்னஞ்சல், நாட்காட்டி, நிகழ்நிலைத்தூதுவன் மற்றும் ஆவணங்களைக் கையாளக் கூடிய கூட்டிணைந்து செயற்படும் மென்பொருள்
- நாவல் நெட்வேர் - வலையமைப்பு இயங்குதளம்
# சித்த யந்திரங்கள்

**சித்த யந்திரங்கள்** எண்களையும் எழுத்துக்களையும் கொண்டவை. எழுத்துக்களைப் போலவே எண்களுக்கும் சக்தி உள்ளது என்றும், எழுத்துக்களையும் எண்களையும் ஒரு குறிப்பிட்ட வடிவத்தில் சக்கரமாக அமைத்து அதற்கு உண்டான குறிப்பிட்ட மந்திரத்தை குறிப்பிட்ட அளவில் ஜெபித்தால் அவை தொழிற்பட தொடங்கும் என்று கூறப்படுகிறது. நவக்கிரகங்களின் கிரக சாரங்களில் இருந்து தம்மை பாதுகாத்துக் கொள்ளவும், தங்கள் தெய்வங்களின் அருளை பெற்றுக் கொள்ளவும் , பில்லி சூனியம் , ஏவல் போன்றவற்றிலிருந்து தம்மைச் சூழ்ந்து உள்ளவர்களைக் காக்கவும் சித்தர்கள் எண்களையும் எழுத்துக்களையும் மாறி மாறி இட்டு சக்கரங்களை உருவாக்கினர். அவற்றின் மூலம் தாங்கள் அடைந்த பலனையும் சக்கரங்கள் தயாரிக்கும் முறையையும் என்ன சக்கரத்திற்கு என்ன மந்திரம் எத்தனை தடவை சொல்லவேண்டு என்பதையும் அது என்ன என்ன வேலைகளைச் செய்யும் என்பதையும் தங்களின் பாடல்களில் தெளிவாகவே சொல்லிச் சென்றுள்ளனர். இப்பாடல்களை அவர் தன் மாணவராண புலஸ்தியருக்கு கூறுகிறார்.  

## விருட்ச மாரண சக்கரம்
இது எத்தகைய மரத்தையும் மாரணம் செய்விக்கும் என்கிறார் அகத்தியர்.  

விருட்சங்களுக்கு விதியாய் அமையும் இந்த விருட்சமாரணச் சக்கரத்தை பூமியில் சித்தர்கள் மறைத்தார்கள். நான் உனக்கு சொல்கிறேன் கேள் என துவங்குகிறார். குறுக்காக ஐந்து கோடும் நெடுக்காக ஐந்து கோடும் கீற பதினாறு அறைகள் உருவாகும். அந்தக் கோடுகளின் நுனியில் சூலம் கீறி அந்த அறைகளுக்குள் இடவேண்டிய எழுத்துக்களையும் தனது பாடலில் குறிப்பிடுகிறார். இவ்வாறு தயாரித்த சக்கரத்தினை குறிப்பிட்ட விருட்சத்தின் அடிப் பக்கத்துக்கு அண்மையில் ஒரு குறிப்பிட்ட அளவு ஆழத்துக்கு சதுரமாக ஒரு குழி தோண்டி அதில் இந்தச் சக்கரத்தைப் போட்டு மண்ணால் மூடிவிட்டால் மூன்று நாளில் அந்த பச்சை மரம் பட்டுப்போய் நாசமாகிவிடும். வீணருக்கு இதை உரைத்தால் கேடு விளையும் என்கிறார்.  

## சத்துரு மாரணச் சக்கரம்

குறுக்காக ஆறு கோடும் நெடுக்காக ஆறு கோடும் வரைந்தால் இருபத்தியைந்து அறைகள் உருவாகும். ஒவ்வொரு அறையின் பக்கவாட்டுப்பகுதி முனைகளிலும் சூலம் கீறிய பின்னர், குறிப்பட்ட சில எழுத்துக்களை அந்த அறைகளுக்குள் எழுதி, இந்த சக்கரத்தை ஒரு ஆலமரத்தின் கிழக்குப் பக்கமாகச் செல்லும் கிளையில் முக்கிய சத்துரு பெயரைச் சொல்லி கட்டிவிட்டு மூன்றுநாட்கள் சென்று அதை கழட்டினால் அந்த சத்துரு இறந்து விடுவான் என்கிறார்.  

## விலங்கு மாரணச் சக்கரம்

அத்திமரத்து பலகை எடுத்து அதில் குறுக்காக ஐந்து கோடும் நெடுக்காக ஐந்து கோடும் கீறினால் பதினாறு அறைகள் உருவாகும்.அந்தக் கோடுகளின் நுனியில் சூலம் கீறிய பின்னர், அந்த அறைகளுக்குள் குறிப்பட்ட சில எழுத்துக்களை எழுதிட வேண்டும்.அந்தப் பலகையை எருக்கம் விறகிட்டு எரித்து அந்த சாம்பலை ஆற்று நீரில் கரைக்க வேண்டும், அப்படி ஆற்று நீரில் கரைக்கும் போது மனதில் நினைக்கும் காட்டு விலங்கானது அந்த நொடியே மாண்டுவிடும் என்கிறார். நகருக்குள் பிரவேசித்து மக்களைத் துன்புறுத்தும் விலங்குகளை இந்த சக்கரம் அழிக்க உனக்கு உதவும் என்றும் கூறுகிறார்.  

## காட்டேரிச் சக்கரம்

குறுக்காக ஆறு கோடும் நெடுக்காக ஆறு கோடும் வரைந்தால் இருபத்தியைந்து அறைகள் உருவாகும்.ஒவ்வொரு அறையின் பக்கவாட்டுப்பகுதி முனைகளிலும் சூலம் கீறிய பின்னர், குறிப்பட்ட சில எழுத்துக்களை அந்த அறைகளுக்குள் எழுதி பின் அந்த சக்கரத்தை குறிப்பிட்ட பீஜ மந்திரத்தால் ஆயிரத்தி எட்டு தடவைகள் செபித்து அந்த யந்திரத்தை தாயத்தில் போட்டு ஒரு குறிப்பிட்ட நாளில் அணிந்து கொண்டால் காட்டேரி அடிமையாகி ஏவல் புரியும் என்கிறார் அகத்தியர்.
# மட்டக்களப்பு மான்மியம்


**மட்டக்களப்பு மான்மியம்** என்பது மட்டக்களப்பின் வரலாற்றைக் கூறவென எழுந்த ஒரு நூலாகும். இந்நூல் இப்பிரதேசத்தில் உலவிய ஏட்டுப் பிரதிக்ளின் தொகுப்பாக எஃப். எக்ஸ். சீ. நடராசா என்பவரால் 1962 ஆம் ஆண்டில் வெளியிடப்பட்டது. மட்டக்களப்பின் சரித்திரத்தைக் கூறும் இந்நூல் யாரால் எழுதப்பட்டது என்பதை நூன்முகத்தானும் மறுமுகத்தானும் அறிந்து கொள்ள முடியவில்லை என ஆசிரியரே தன் நூல் வரலாற்றில் கூறுகிறார். ஆலயங்களின் கல்வெட்டுகளாகவும் செப்பேடுகளாகவும் மற்றும் பத்ததிக் குறிப்புகளாவும் அமைந்த ஏட்டுச்சுவடிகளின் தொகுப்பெ இந்நூல் எனலாம்.  

ஆதிகாலம் தொட்டு இடச்சு ஆட்சியின் ஆரம்பம் வரையான மட்டக்களப்பின் சரித்திரத்தை இந்நூல் கூறுகிறது. எனினும் பல்வேறு காலப்பகுதிகளில் பல்வேறு பட்டவர்களால் எழுதப்பட்ட ஏட்டுப்பிரதிகளின் தொகுப்பு என்பதால் பல கர்ணபரம்பரைக் கதைகளையும் நம்பிக்கைகளையும் இது கொண்டிருப்பதாகவும் திரிபுகளும், குழப்பங்களும் நேர்ந்துள்ளதாகச் சில ஆய்வாளர்கள் கூறுகிறார்கள். எனினும் மட்டக்களப்பு வரலாறு தொடர்பில் இந் நூல் மிகமுக்கியமானதாகும்.  

## உள்ளடக்கம்
"மட்டக்களப்பு மான்மியம்" எழுத்தோலை]]  
இந்நூல் மட்டக்களப்பின் பூர்வ சரித்திரம் பற்றி எடுத்துக் கூறுகிறது. மட்டக்களப்புப் பெருநிலத்தை ஆண்ட மன்னர்களின் சரித்திரவியல் காட்டப்பட்டுள்ளது. மட்டக்களப்பின் சாதியியல், ஆலயமுறை,குளிக்கல் வெட்டுமுறை என்பனவும் விபரிக்கப்பட்டுள்ளன. பெரிய கல்வெட்டு, தாதன் கல்வெட்டு, போடிகல்வெட்டு என்பன அப்படியே பதிவுசெய்யப்பட்டுள்ளன. திருப்படைக் களஞ்சியம், குடுக்கை கூறும் விபரம்,குலச்சிறை, கும்பவரிசை என்பனவும் தெரிவிக்கப்பட்டுள்ளன.  

## நூலின் பிரதான பகுதிகள்
1. நாமவியல்
1. சரித்திர இயல்
1. சாதியியல்
1. ஆலயவியல்
1. ஒழிபியல்
# செங்கொடி


**செங்கொடி** (**Senkodi**, அகவை:21, இறப்பு: 28 ஆகத்து 2011) ராஜீவ் காந்தி படுகொலை வழக்கில் தூக்கு தண்டனை விதிக்கப்பட்ட முருகன், சாந்தன், பேரறிவாளன் ஆகியோரை தூக்கிலிடக்கூடாது எனக் கோரி 2011 ஆகத்து 28 அன்று காஞ்சிபுரத்தில் தீக்குளித்து தற்கொலை செய்து கொண்ட பெண் போராளி ஆவார். இவர் காஞ்சிபுரம் ஓரிக்கையைச் சேர்ந்த பரசுராமன் என்பவரின் மகள். காஞ்சிபுரத்தில் இயங்கிய மக்கள் மன்றம் என்ற அமைப்பில் இணைந்து தமிழுணர்வுப் போராட்டங்களில் இவர் பங்கெடுத்துள்ளார்.  

நிகழ்வு நடந்த நாள் காலையில் காஞ்சிபுரத்தில் நடந்த மனிதச்சங்கிலி போராட்டத்தில் கலந்து கொண்டார். அன்று மாலை 6 மணிக்கு காஞ்சிபுரம் தாலுகா அலுவலகம் எதிரில் திடீரென தன் மீது மண்ணெண்ணெயை ஊற்றி தீ வைத்துக் கொண்டு பலியானார்.  

2011 ஆகத்து 31 அன்று செங்கொடியின் நினைவைப் போற்றும் வகையில் மங்கல்பாடியில் உருவச் சிலையும் திறக்கப்பட்டது.
# படிமம்:Senkodi.jpg



## நியாயமான பயன்பாடு
The image linked here is claimed to be used under fair use as:  
1. it is a photo of a famous individual;
1. the photo is only being used for informational purposes.
1. subject is deceased, so there is no possibility of obtaining a free replacement
1. the photo is of low resolution and is used in the article about the subject for illustration only
# திக்குவல்லை ஸப்வான்

**திக்குவல்லை ஸப்வான்** (Dickwella Safwan) எழுத்தாளர், நூலாசிரியர், பதிப்பாசிரியர், வானொலி நாடக எழுத்தாளர், மேடைநாடக நடிகர், வானொலி நாடக எழுத்தாளர், மொழிபெயர்ப்பாளர், எனப் பல கோணங்களில் தமிழ் இலக்கியத்துக்குப் பங்காற்றுபவர். முழு இலங்கைக்குமான சமாதான நீதிவான்.  

## வாழ்க்கைக் குறிப்பு
இலங்கை திக்குவல்லையைப் பிறப்பிடமாகக் கொண்டவர் திக்குவல்லை எம்.எம். ஸப்வான். இவர் ஏ.ஆர். முகம்மது, எம்.எச். பலீலத்தும்மா தம்பதியினரின் புதல்வர். இவர், இனிகலை முஸ்லிம் வித்தியாலயம், அம்பாந்தோட்டை சாகிராக் கல்லூரி, திக்குவல்லை மின்ஹாத் முஸ்லிம் வித்தியாலயம் ஆகியவற்றின் பழைய மாணவர். தொழில்ரீதியில் கிராம உத்தியோகத்தர்.  

ஈழத்துத் தேசிய பத்திரிகைகள், சஞ்சிகைகளில் இவர் தொடர்ச்சியாக நான்கு தசாப்தங்களாக எழுதிவருபவர். இவரது அதிகமான குறுங்கதைகள் ரோணியோ - கல்லச்சுப் பதிப்பாக வெளிவந்துள்ளன.  

1978 ஆம் ஆண்டு இவரது முதல் சிறுகதை வானொலியில் ஒலிபரப்பானது. அதன் பின்னர் இவரது நூற்றுக்குமதிகமான ஆக்கங்கள் வானொலியில் ஒலிபரப்பாகியுள்ளன.  

## எழுதிய சில நூல்கள்
- உம்மாவுக்கு ஒரு சேலை (சிறுகதைத் தொகுப்பு)
- ஒரே இரத்தம் (மொழிபெயர்ப்பு நூல்)
- கம்பராமாயணம் (மாணாக்கருக்கான நூல்)
- சீறாப்புராணம் - விளக்கம் (மாணாக்கருக்கான நூல்)
- நளவெண்பா, நாலடியார் (மாணாக்கருக்கான நூல்)

## வெளிவரவுள்ள நூல்
- வாப்பாவுக்கொரு சால்வை

## விருதுகள்
- 2008 ஆம் ஆண்டு சிறந்த மொழிபெயர்ப்பு (ஒரே இரத்தம்) நூலுக்கான அரச இலக்கிய விருது.
- 2012 ஆம் ஆண்டு தேசிய சமாதான சபை, இவருக்கு தேசமான்ய - தேச கீர்த்தி - கலாவிபூசண விருது வழங்கி கௌரவித்துள்ளது.
- 2013 ஆம் ஆண்டு 40 வருட இலக்கியச் சேவையைப் பாராட்டி தென்றல் கலாமன்றம் 'கலாஜோதி' விருது வழங்கி கௌரவித்துள்ளது.

## வெளியிணைப்புகள்

- இலங்கை முஸ்லிம் எழுத்தாளர்கள், ஊடகவியலாளர்கள், கலைஞர்களின் விபரத்திரட்டு பாகம்:1
# மயூராசனம்


**மயூர்** என்றால் வடமொழியில் மயில் என்று பொருள். இந்த ஆசனத்தின் உச்ச நிலை மயில் நிற்பது போன்று காணப்படுவதால் இது மயூராசனம் என்று பெயர் பெற்றது  

## செய்முறை

மயூர் ஆசனம் என்றால் மயில் ஆசனம் எனப் பெயர், முழங்கால் மண்டியிட்டு குதிகால் மேல் உட்காரவும். முன் கைகளைச் சேர்ததுத் தரையில் உள்ளங்கைகளை ஊன்றவும். வயிற்றை இறுக்கி மூச்சை உள் வைத்துத் தொப்புகளை முழங்கை மேல் வைத்து கால்களை மெதுவாகப் பின் நீட்டி முன்சாய்த்து சித்திர நிலைக்கு வரவும். ஆரம்பத்தில் முகத்திற்குக் கீழ் தலையணை கண்டிப்பாக வைக்க வேண்டும். ஒரு மறைக்கு 10 முதல் 15 வினாடி வரை 3 முறை செய்யலாம்.  

## பலன்கள்

வாத பித்த கபங்களை சமமாய்க் காக்கும். விதானம் இரைப்பை, ஈரல், கணையம், சிறுகுடல் இவைகள் கசக்கப்பட்டு நல்ல ரத்த ஓட்டம் ஏற்படும். ஜீரண உறுப்புகள் அனைத்தும் நன்கு இயங்கும். நீரிழிவு நோய்க்கு முக்கிய ஆசனம்.
# சிரசாசனம்


**சிரசாசனம்** என்றால் ஒருவர் தலைகீழாக நின்று செய்யப்படும் ஆசனமாகும். சிரசு என்றால் தலை என்று பொருள்.  

## செய்முறை
1. விரிப்பின் மீது கால் முட்டிகளை அகட்டி வைத்து மண்டியிட்டு உட்காரவும்.
1. கை விரல்களை கோர்த்து முக்கோணம் போல் விரிப்பின் மீது கைகளை வைக்கவும்.
1. உச்சந்தலையை விரிப்பின்மீது வைத்து கைகளால் தலையை பற்றி பிடித்துக் கொள்ளவும்.
1. தலை கை முட்டி, கால் விரல்கள் ஆகியவற்றை விரிப்பின் மீது அழுத்தி கால்முட்டிகளை உயர்த்தவும். அதே நேரத்தில் முதுகுத் தண்டு நேராக வரும்படி கால்களை முன்னால் நகர்த்தி கொண்டு வரவும்.
1. இது அர்த்த சிரசாசன நிலை. இதை ஆரம்ப நிலையினர் 1 மாதம் பழகி வரவும். குறைந்தது 50 எண்ணிக்கையும் அதிகபட்சம் ஆரம்ப நிலையினர் 1 மாதம் பழகி வரவும் 100 எண்ணிக்கை இருந்தால் போதும்.
1. சுவர் ஓரமாக இந்நிலையிலிருந்து கால்கள் இரண்டையும் உயரே மெதுவாக தூக்கி குதிகால்கள் சுவற்றின்மீது படும்படி வைத்து உடம்பை நேராக்கி கண்களை மூடி 100 எண்ணிக்கை செய்யவும்.
1. மூன்று மாத பயிற்சிக்கு பிறகு சுவரை விட்டு விலகி அல்லது தனியாக செய்யலாம்.
1. 100 எண்ணிக்கை முடிந்ததும் மெதுவாக கால்களை மடித்து தரையை நோக்கி வந்து கால் பாதங்களை கை முட்டியை அழுத்தி தலையை உயர்த்தி எழுந்து மண்டியிட்டு உட்காரவும்.
1. பிறகு சவாசனத்தில் படுத்து உடலை தளர்த்தி ஓய்வு எடுக்கவும்.

## **எச்சரிக்கைகள்**

1. இந்த யோகாவிற்கு நீங்கள் புதிது என்றால் முதலில் சுவரின் துணையுடன் பயிற்சி செய்யவும். மேலும் தகுதி பெற்ற ஆசான் ஒருவரிடம் இந்த ஆசனத்தை கற்றுத்தேர்வதும் நல்லது.
1. அடிவயிறு மற்றும் முதுகெலும்பு வலி இருப்பவர்கள் இந்த யோகாசனத்தை செய்யவேண்டாம் என்று கேட்டுக் கொள்ளப்படுகிறார்கள்.

## பலன்கள்
.  
1. மூளை, கண், காது, மூக்கு, வாய் போன்ற மிக முக்கியமான உறுப்புகளுக்கு தேவையான உயர் சத்துக்கள் தடையின்றி இரத்த ஓட்டத்தின் மூலம் பெறப்படுவதால் சீராகவும், சிறப்பாகவும் இயங்குகிறது. அதனால் அதை சார்ந்த நோய்களும் குணமடைகிறது. மனதை ஒரு நிலைப்படுத்துவதற்கான நல்லதொரு சாதனமாக இந்த ஆசனம் உதவுகிறது. மூளை செயல்களிலுள்ள மூளை நரம்புகளில் தங்கியுள்ள நச்சுக்களை துரிதமாக வெளியேற்றுகிறது. நாளமில்லா சுரப்பிகளின் இயக்கம் சீர்படுகிறது.
1. மூக்கில் வாசனையை உணரும் சக்தி மரத்துவிட்டவர்களுக்கு வாசனை உணரும் சக்தியை மீட்டு தருகிறது.
1. தொடர்ந்து செய்து வந்தால் ஆழ்ந்த உறக்கம் ஏற்படும். இரத்தம் சுத்தமடைகிறது.
1. ஞாபக சக்தி மன ஒருமைப்பாடு ஆகியவை அதிகரிக்கிறது.
1. முகப்பொலிவு, நல்ல குரல் வளம் ஆகியவற்றை ஏற்படுத்துகிறது.
# வாழைப்பழம்



**வாழைப்பழம்** (*banana*) என்பது தாவரவியலில் சதைப் பற்றுள்ள கனியும்,  
### ஏலரிசி
ஏலரிசி வாழைப்பழம் அளவில் சிறியதாயினும் இதன் சுவை மிகவும் இனியது. தமிழகத்தில் திருச்சி மாவட்டத்தில் அதிகம் விளைகிறது.  
### சிங்கன்
இது அரிதாக கிடைக்க கூடியது. இது பல மருத்துவ குணம் கொண்டது. இது பார்ப்பதற்கு பச்சை வாழைப்பழம் போல் இருக்கும். இது தென்பகுதிகளில் சமைக்கப் படும் அவியலில் பச்சை காய்கறியாக சேர்க்கப் படுவது இதன் சிறப்பு.  

### செவ்வாழை
- வாழைப் பழங்களிலேயே அதிக அளவு சத்துக்கள் கொண்டது இப்பழம்
- சிவப்பு நிறத்தில் தடிமனாகவும், சற்று நீளமாகவும் இருப்பது
- குமரி மாவட்டத்தில் அதிகம் விளையும் இப்பழம் சாப்பிட ருசியாகவும் இருக்கும்.
- சற்று விலை அதிகமானது.
- குழந்தைகள் முதல் பெரியவர்கள் வரை எல்லோரும் சாப்பிட வேண்டிய நல்ல சத்துள்ள பழம்.
- செவ்வாழைப் பழத்தை அடிக்கடி சாப்பிட்டு வருபவரின் உடலில் நோய் எதிர்ப்ப ஆற்றல் பெருகும். தொற்றுநோய்கள் இவர்களிடம் தோற்று ஓடும்.
.*பல் சம்பந்தமான நோய்கள் இப்பழத்தை தொடர்ந்து சாப்பிட்டு வந்தால் போகும்.  
- இருதயம் பலப்படும்
- பல்வேறு வகையான தொற்றுநோய்களை செவ்வாழை அண்ட விடாது.
- பொதுவாக செவ்வாழைப்பழத்தை எல்லோரும், எல்லாக் காலத்திற்கும் சாப்பிட்டு உடல் ஆரோக்கியம் பெறலாம்.

### மட்டிப்பழம்
- மட்டி வாழை ரகத்தை தமிழ்நாட்டில் குமரி மாவட்டத்திலும், கேரள மாநிலத்திலும் அதிகமாக பயிர் செய்கிறார்கள்.
- மரங்கள் 8 முதல் 10 அடி உயரம் வரை வளரக்கூடியது. தார்களில் பழங்கள் நெருக்கமாக இருக்கும்.
- இனிப்புச் சுவையுடன் மணமாகவும் இருப்பதாலும் விதைகளே இல்லாது இருப்பதாலும் கைக்குழந்தைகளுக்குக் கொடுப்பதற்கு ஏற்றது.
- இதன் வயது 11 முதல் 12 மாதங்கள்.
- தார்கள் ஒவ்வொன்றும் 10 முதல் 12 சீப்புகளுடன், 120 முதல் 150 பழங்கள் இருக்கும்.
- ஒவ்வொரு தாரும் 12 கிலோ முதல் 15 கிலோ வரை எடை இருக்கும்.
- ஒவ்வொரு பழமும் 40 கிராம் முதல் 60 கிராம் எடை இருக்கும்.

## வாழைப்பழத்திலுள்ள சத்துக்கள்

- நீர் (ஈரப்பதம்) - 66.4 கிராம்
- நார் - 0.4 கிராம்
- கொழுப்பு - 0.3 கிராம்
- புரதம் - 1.2 கிராம்
- மாவுப்பொருள் - 28.0 கிராம்
- சக்தி (எனர்ஜி) - 114.0 கலோரி
- பாஸ்பரஸ் - 36.0 மி;.லி
- இரும்புச்சத்து - 0.8 மி.கி
- சுண்ணாம்புச் சத்து - 16.0 மி.கி
- தையாமின் - 0.05 யு.ஜி
- கரோட்டின் - 0.78 மி.கி
- ரைபோஃபிளேவின் - 0.07 மி.கி
- நியாசின் - 0.5 மி.கி
- வைட்டமின் ஏ - 12.0 ஐ.கியு
- வைட்டமின் பி1 - 0.5 மி.கி
- வைட்டமின் பி2 - 0.08 மி.கி
# மணமேல்குடி



**மணமேல்குடி** இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை மாவட்டத்தில் இருக்கும் ஒரு பேரூராட்சியாகும் . இங்கு மாணிக்கவாசகரால் கட்டப்பட்ட ஜெகதீஸ்வரர் கோயில் மற்றும் பட்டாபிராமசாமி கோயில் உள்ளது. மணமேல்குடி குலச்சிறை நாயனார் பிறந்த இடம் ஆகும். அறந்தாங்கியிலிருந்து 35-கி.மீ. தொலைவில் அமைந்துள்ளது. மணமேல்குடி நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.  

## திருவிழா
ஆனித் திருமஞ்சனம் - 10 நாட்கள் - 50 ஆயிரம் பக்தர்கள் கூடுவர். மார்கழி திருவாதிரை (திருவெம்பாவை உற்சவம் - 10 நாள் - 50 ஆயிரம் பக்தர்கள் கூடுவர். இந்த இரண்டு திருவிழாக்கள்தான் மிக முக்கியமானவை. இவற்றுள் ஆனிமாத உற்சவம் மகத்தானது. மாணிக்கவாசகரை முதன்மைப்படுத்தி இத்திருவிழாக்கள் நடைபெறும். திருவிழாக்காலங்களில் இடபம், திருத்தேர் முதலான வாகனங்களில் மாணிக்கவாசகர் திருவுலா வருகிறார்.  

## அரசியல்
மணமேல்குடி பேரூராட்சியானது அறந்தாங்கி சட்டமன்ற தொகுதிக்கும், இராமநாதபுரம் மக்களவை தொகுதிக்கும் உட்பட்டதாகும்  

## மக்கட்தொகை

## சுற்றுலாத்தலம்
மணமேல்குடியிலிருந்து 3 கி.மீ. தொலைவில் கோடியக்கரை சுற்றுலாத்தளம் அமைந்துள்ளது. பெரும்பாலும் ஞாயிற்றுக்கிழமையன்று சற்று கூட்டமாக காணப்படும். இதன் தெற்கே அம்மாப்பட்டினம் துறைமுகம் அமைந்துள்ளது. சற்று தள்ளி கோடியக்கரை தர்ஹாவும் அமைந்துள்ளது. முந்திரிக்காடு, சவுக்கு மரங்கள், ஆர் எஸ் பதி மரங்கள் போன்றவை இயற்கை எழில் சூழும் வகையில் உள்ளன.  

## தலச்சிறப்பு
இக்கோயிலின் மண்டபங்களில் முறுக்கு கம்பிகளால் வேயப்பட்டது போல கொடுங்கைகள் (தாழ்வாரம்) அமைக்கப்பட்டுள்ளது. ஐந்து கம்பிகள் இணைக்கப்பட்டு, அதில் ஆணி அடிக்கப்பட்டது போல இவை இருகிறது. இதுதவிர தியாகராஜர் மண்டபத்தில் உள்ள கல்சங்கிலி, பஞ்சாட்சர மண்டபத்திலுள்ள சப்தஸ்வர தூண்கள் காணத்தக்கது. பெரிய மண்டபத்தில் உள்ள இரண்டு தூண்களில், ஆயிரம் சிறிய தூண்கள் பொறிக்கப்பட்டுள்ளது.
# காசர்கோடு



**காசர்கோடு** (Kasaragod, இந்திய மாநிலமான கேரளத்தில் காசர்கோடு மாவட்டத்தில் உள்ள ஒரு நகரமும் நகராட்சியும் ஆகும். இங்குள்ள கோட்டை ஒரு முக்கிய சுற்றுலா மையமாக உள்ளது.2011-ஆம் ஆண்டின் மக்கள் தொகை கணக்கெடுப்பின் படி, காசர்கோடு நகரத்தின் மக்கள்தொகை 54,172 ஆகும்.  

## படக்காட்சிகள்

## மேற்கோள்

## வெளியிணைப்புகள்

- C.P.C.R.I
- CPCRI
- Official Website of the District Administration
# செறுகுன்னு



**செறுகுன்னு** (Cherukunnu) இந்திய மாநிலமான கேரளாவில் வட மலபார் பகுதியில் உள்ள கண்ணூர் மாவட்டத்தில் உள்ள ஒரு நகரம் ஆகும். இங்கு சிறிய குன்றுகள் நிரம்பியிருப்பதால், சிறு குன்று என்று பொருள் படும்படி மலையாளத்தில் செறுகுன்னு என்று பெயர் பெற்றது.  

## வார்டுகள்
- கதிருவெக்கும் தறை
- அம்பலப்புறம்
- கவிணிசேரி
- பாடியில்
- ஒதயம்மாடம்
- குன்னருவத்து
- பள்ளிச்சால்
- கொவ்வப்புறம்
- குன்னனங்காட்டு
- வெள்ளறங்கல்
- தாலில்
- பூங்காவ்
- முண்டப்புறம்
- முட்டில்
- பள்ளிக்கரை
- புன்னச்சேரி
- தாவம்
- பழங்கோடு
- கூராங்குன்னு
- இட்டம்மல்

## சுற்றியுள்ள ஊர்கள்
- கண்ணபுரம்
- பழயங்ஙாடி
- பட்டுவம்
- மாட்டூல்

## விவரங்கள்
| பரப்பளவு (ச.கி.மி) | வார்டுகள் | மக்கள் வசிக்கும் வீடுகள் | மொத்த வீடுகள் | மொத்த ஆண்கள் | மொத்த பெண்கள் | மொத்த மக்கள் தொகை | மக்கள் அடர்த்தி | பால் விகிதம் | ஆண்களில் கல்வியறிவு பெற்றோர் ($) | பெண்களில் கல்வி கற்றோர் (%) | ஆகெ ஸாக்ஷரத |  |
| --- | --- | --- | --- | --- | --- | --- | --- | --- | --- | --- | --- | --- |
| 15.37 | 13 | 2625 | 2669 | 7473 | 8773 | 16243 | 1057 | 1174 | 96.04 | 85.71 | 90.41 | } |
# வையாபுரி ஐயர்

**வையாபுரி ஐயர்** என்பவர் கிபி 14ம் நூற்றாண்டில் யாழ்ப்பாணத்தில் வாழ்ந்த புலவர். பண்டத்தரிப்பு கோயிற்பற்றைச் சேர்ந்த மாதகல் என்னும் ஊரில் பிறந்தவர். சயவீர சிங்கையாரியன் என அழைக்கப்பட்ட ஐந்தாம் செகராசசேகரன் (1380 - 1414) காலத்தில் சமத்தானப் புலவராய் இருந்தவர். வையாபாடல் என்ற யாழ்ப்பாண வரலாற்று நூலை எழுதியவர்.  

## இயற்றிய நூல்கள்
- வையாபாடல்
- பரராசசேகரன் உலா
- பரராசசேகரன் இராசமுறை
# நடுப்புள்ளி


வடிவவியலில், **நடுப்புள்ளி** அல்லது **மையப்புள்ளி**(*midpoint*) என்பது ஒரு கோட்டுத்துண்டின் நடுவில் அமையும் புள்ளியாகும். இப்புள்ளி கோட்டுத்துண்டின் இரு முனைப்புள்ளிகளிலிருந்தும் சம தூரத்தில் அமையும்.  

## வாய்ப்பாடு
ஒரு தளத்தில், (*x*<sub>1</sub>) மற்றும் (*x*<sub>2</sub>) என்ற இரு முனைப்புள்ளிகளைக் கொண்ட கோட்டுத்துண்டின் நடுப்புள்ளி காணும் வாய்ப்பாடு:  

:<math> \frac{x_1 + x_2}{2} </math>  

ஒரு தளத்தில் (*x*<sub>1</sub>, *y*<sub>1</sub>) and (*x*<sub>2</sub>, *y*<sub>2</sub>)என்ற இரு முனைப்புள்ளிகளைக் கொண்ட கோட்டுத்துண்டின் நடுப்புள்ளி காணும் வாய்ப்பாடு:  

:<math>\(\frac{x_1 + x_2}{2}, \frac{y_1 + y_2}{2}\)</math>  

ஒரு வெளீயில்(*x*<sub>1</sub>, *y*<sub>1</sub>, *z*<sub>1</sub>) and (*x*<sub>2</sub>, *y*<sub>2</sub> *z*<sub>2</sub>) என்ற இரு முனைப்புள்ளிகளைக் கொண்ட கோட்டுத்துண்டின் நடுப்புள்ளி காணும் வாய்ப்பாடு:  

:<math>\(\frac{x_1 + x_2}{2},\frac{y_1 + y_2}{2}, \frac{z_1 + z_2}{2}\)</math>  

பொதுவாக, <math>x_1, x_2, x_3, \dots, x_n\,\!</math> அச்சுகளுடைய *n*-பரிமாண வெளியில், ஒரு இடைவெளியின் நடுப்புள்ளி:  

:<math>\(\frac{x_{1_1} + x_{1_2}}{2}, \frac{x_{2_1} + x_{2_2}}{2}, \frac{x_{3_1} + x_{3_2}}{2}, \dots , \frac{x_{n_1} + x_{n_2}}{2} \)</math>  

## வரைதல்
ஒரு கோட்டுத்துண்டின் நடுப்புள்ளிகாண:  
- அக்கோட்டுத்துண்டின் இரு முனைகளிலிருந்தும் சமஆரமுள்ள வட்ட விற்கள் வரைந்து குவிவு வில்லை(lens) ஒன்றை வரைய வேண்டும்.
- பின் அவ்வில்லையின் முனைகளை இணைத்து ஒரு கோடு வரைதல் வேண்டும்.
- அக்கோடானது, தரப்பட்ட கோட்டுத்துண்டை சந்திக்கும் புள்ளி கோட்டுத்துண்டின் நடுப்புள்ளி ஆகும்.
கவராயத்தை மட்டும் பயன்படுத்தி நடுப்புள்ளியைக் கண்டுபிடிப்பது சவாலானது என்றாலும் செய்வது இயலும்.  

## மேலும் பார்க்க

- நடுக்கோடு (வடிவவியல்)
- இருசமக்கூறிடல்
# இரண்டாம் உலகப் போரில் பாலஸ்தீனம் மீது குண்டுவீச்சு


இரண்டாம் உலகப் போரின் போது பாசிச இத்தாலியின் வேந்திய வான்படை பிரித்தானியக் கட்டுப்பாட்டிலிருந்த பாலஸ்தீனம் மீது பலமுறை குண்டு வீசித் தாக்கியது. தற்காலத்தில் இஸ்ரேல், மேற்குக் கரை, காசா என்று வழங்கப்படும் பகுதிகள் அனைத்தும் அப்போது பாலஸ்தீனம் என்று வழங்கப்பட்டு வந்தன. ஜூலை 1940 இல் இத்தாலிய வான்படை பாலஸ்தீன நகரங்கள் மீது குண்டு வீசத் தொடங்கியது. டெல் அவீவ், ஹைஃபா போன்ற நகர்ப்புறங்கள் முக்கியமாகக் குறிவைத்துத் தாக்கப்பட்டன.
# இரண்டாம் உலகப் போரில் பஹ்ரைன் மீது குண்டுவீச்சு


இரண்டாம் உலகப் போரின் போது பாசிச இத்தாலியின் வேந்திய வான்படை பிரித்தானியக் கட்டுப்பாட்டிலிருந்த பஹ்ரைன் மீது 1940ம் ஆண்டு குண்டு வீசித் தாக்கியது. பிரித்தானியப் பேரரசின் பாதுகாவல் பகுதியாக இருந்த பஹ்ரைனில் அமெரிக்காவால் இயக்கப்பட்ட பல எண்ணெய் சுத்திகரிப்பு நிலையங்கள் இருந்தன. அக்டோபர் 19, 1940 இல் இத்தாலிய வான்படை வானூர்திகள் அவற்றையும் சவூதி அரேபியாவின் தஹ்ரான் நகரிலிருந்த எண்ணெய்க் கிணறுகளையும் தாக்கின. ஆனால் இத்தாக்குதலில் குறிப்பிடத்தக்க சேதம் எதுவும் ஏற்படவில்லை.
# சிந்தாமணி நிகண்டு

ஒன்றுடன் சேர்த்து இதில் 401 பாடல்கள் உள்ளன]]  

**சிந்தாமணி நிகண்டு ** என்னும் சொற்களுக்குப் பொருள் கூறும் நிகண்டு நூல் 1876-இல் யாழ்ப்பாணம், வல்வெட்டித்துறையில் வாழ்ந்த ச.வைத்தியலிங்கம்பிள்ளை என்பவரால் இயற்றப்பட்டது. இதன் புதிய பதிப்பு 2013-இல் வெளிவந்துள்ளது, பதிப்பாசிரியர்கள் இந்த நூலின் மூலத்தோடு மூலப்பாடல்களுக்கான உரையையும், நூலில் கூறப்பட்ட சொற்பொருளுக்கான அகராதியையும் உருவாக்கி இணைத்துள்ளனர்.  
## நூலமைதி
நூலானது 386 விருத்தப் பாடல்களால் ஆனது. மற்றும் ஆசிரியர் எழுதிய காப்புச் செய்யுள் ஒன்று, அவையடக்கச் செய்யுள் ஒன்று, அ. சிவசம்புப்புலவர் எழுதிய சிறப்புப் பாயிரப் பாடல் 12 - என 400 பாடல்களைக் கொண்டது. சூடாமணி நிகண்டு நூலின் முதல் 11 தொகுதிகள் போல விருத்தப்பாவால் இதனைச் செய்துள்ளதாக ஆசிரியர் குறிப்பிடுகிறார. விருத்தப் பாவால் அமைந்த நூல் ஆதலால் சொற்களின் இரண்டாம் எழுத்து ஒன்றிவரும் எதுகை முறையில் இதில் உள்ள சொற்கள் தொகுக்கப்பட்டுள்ளன. பதிப்பாசிரியர்கள் இவற்றை அகர-வரிசையில் தொகுத்து நூலின் இறுதியில் பதிப்பித்துள்ளனர்.  

தமிழில் நுழைந்துள்ள வடசொற்கள் பலவற்றுக்கும், நிகண்டை இயற்றிய ஆசிரியர் தம் வடமொழிப் புலமையால் தமிழில் நுழைத்துள்ள வடசொற்கள் பலவற்றுக்கும் இந்த நூலில் பொருள் காணமுடியும்.  

## நிகண்டு - எடுத்துக்காட்டுப் பாடல்
:ஆகமன் சிவனே ஆகமனம் வந்து சேருதல் பேர்  
:ஏகபிங்கலன் குபேரன் ஏகாக்கம் கரும்பிள்ளைக்கு ஆம்  
:சாகரணம் விழிப்பு சாகியே அகிலயம் தான்  
:சேகமே தெளிதல் என்ப சேகிலி அரம்பை ஆமே  

## அடிக்குறிப்பு
# புற நச்சு



நச்சு|]]  

**புற நச்சு** (exotoxin) என்பது பாக்டீரியா, பூஞ்சை, பாசி மற்றும் ஒருசெல் உயிரி (புரோட்டோசோவா) ஆகிய நுண்ணுயிரிகளால் வெளியேற்றப்படும் நஞ்சாகும். புற நச்சானது, ஓம்புயிர்களின் உயிரணுக்களை அழிக்கும் (அ) இயல்பான உயிரணு வளர்சிதை மாற்றத்திற்கு இடையூறு விளைவிக்கும் தன்மையினைக் கொண்டது. புற நச்சுகள் உயிரணுக்களிலிருந்து சுரக்கப்பட்டோ அல்லது அகநச்சுக்களைப் போன்று செல் சிதையும்போதோ வெளிபடுகின்றன.  

பெரும்பாலான புற நச்சுகள் சூடுபடுத்துவத்தின் மூலம் அழிக்கப்பட்டுவிடுகின்றன. இந்த நச்சுக்கள் அண்மையிலோ அல்லது உள்பரவிய நிலையிலோ விளைவுகளை ஏற்படுத்தக்கூடியவை. உயிர்வளியற்று வளரும் நுண்கிருமியான கிளாஸ்ட்ரீடியம் பொட்டுலினம் உருவாக்கும் *பொட்டுலினம் நச்சு*, தொண்டை அழற்சியினை உண்டாக்கும் கார்னிபாக்டீரியம் டிப்தீரியே நுண்ணுயிரியின் *தொண்டைஅடைப்பான் நச்சு* ஆகியவை நன்கு அறியப்பட்ட உதாரணங்களாகும். பிற உதாரணங்கள்: (காலரா) *வாந்திபேதி நச்சு*, (பெர்டூசிஸ்) *கக்குவான் நச்சு*, (ஷிஜா) *வயிற்றளைச்சல் நச்சு*, ஈ.கோலை உருவாக்கும் வெப்ப-அழிவு *குடல்நச்சு*.  

உடலின் எதிர்ப்பு அமைப்பு உருவாக்கும் எதிர்ப்பான்களால் புற நச்சுகள் அழிக்கப்படுகின்றன என்றாலும், இவ்வகை நச்சுகள் மிகுதியான ஆற்றல்மிக்க நஞ்சுகளாக செயலாற்றுவதால் ஓம்புயிர்களின் எதிர்ப்பு அமைப்பானது புற நச்சுகளுக்கு எதிராக பணிபுரியும் முன்பாகவே உயிர்ச்சேதத்தினை விளைவிக்கும் தன்மையினைக் கொண்டவையாகும். பல புற நச்சுகளும் இலக்கு உயிரணுக்களின் மீது செயல்படும் முறையினைக் கொண்டு பகுக்கப்படுகின்றன.
# உயிரிகளால் பொழிவு

**உயிரிகளால் பொழிவு** (Bioprecipitation) என்பது மழையை உண்டுச்செய்யும் பாக்டீரியாக்களைப் பற்றியதாகும். இக்கொள்கையை மாண்டானா மாநிலப் பல்கலைக்கழகத்தைச் சார்ந்த தாவீது சாண்டு என்னும் அறிவியலாளரே முதலில் அறிவித்தவராவார். வானிலையியலில் பொழிவு என்பது வளிமண்டல நீராவி குளிர்ந்துப் நிலத்தை அடையும் நிகழ்வேயாகும். இவ்வாறு விண்ணில் உண்டாகும் மேகங்கள் மழை மற்றும் பனிப் பொழிவிற்குத் தேவையாகும். இதற்குத் தூசுகள் மற்றும் இதர வளிமங்கள் உருவாக உதவுகின்றன. ஆயினும் இவையல்லா ஒரு உயிரிப்பொருள் பனிக்கரு உருவாக காரணமாக அமையும் நிகழ்வையே உயிரிகளால் பொழிவு என அறியப்படுகிறது.  

தனிமங்களும் உப்புகளும் கார்மேகங்களில் நிறைந்துக் காணப்படுகினறன. இவையும் பனிக்கரு உருவாதலில் பெரிதும் துணைப் புரிகின்றன. ஆயினும் வளிமண்டலத்தில் காணப்படும் பாக்டீரியா, பூஞ்சைகள் மற்றும் சிறுப்பாசிகளே மேகம் உருவாதலில் கருவாகச் செயல்படுகின்றன. ஏனெனில் அவை உயர் வெப்பநிலையிலும் பணிபுரிந்து அதை நிறைவேற்ற ஏதுவாகச் செயல்படுகின்றன. இவ்வாறு தட்ப வெப்ப சூழல் சமநிலையில் வளியில் உலாவும் நுண்ணுயிர்களின் பங்கு குறிப்பிடத்தகுந்தது .  

## குறிப்பு
ஆய்வறைகளில் மேற்கொள்ளப்பட்டச் சோதனையில் ”சூடோமோனாசு சிரஞ்சியே” என்னும் பாக்டீரியா நீர்ப்படிகம்/பனிக்கருவில் பொதிந்துள்ளது அறியப்பட்டுள்ளது. இதுக் குறித்து வந்த ஒரு ஆய்வேட்டில் நுண்ணுயிரிகளே உலகத்தில் வாழச் சிறந்த உயிர்கள் என வாதிடுகிறது
# அட்வான்ஸ்டு மைக்ரோ டிவைசஸ்



**அட்வான்ஸ்டு மைக்ரோ டிவைசஸ் நிறுவனம்** அல்லது **ஏ.எம்.டி** என்பது அமெரிக்காவை தலைமயிடமாகக் கொண்ட பண்ணாட்டு குறைக்கடத்தி சில்லு உற்பத்தியாளர் நிறுவனம் ஆகும். இது கணிப்பொறி நுண்செயலி உற்பத்தி மற்றும் வளர்ச்சி ஆகியவற்றில் ஈடுபட்டுள்ளது.  

ஏ.எம்.டி நிறுவனம் தான் உலகின் இரண்டாவது மிகப் பெரிய நுண்செயலிகளின் x86 வகை உற்பத்தியாளர் ஆகும்.
# தூய இருதய ஆண்டவர் பெருங்கோவில் (புதுச்சேரி)



**தூய இருதய ஆண்டவர் பசிலிக்கா** புதுச்சேரியின் இரயில் நிலையம் அருகே அமைந்துள்ள கத்தோலிக்க ஆலயமாகும். 1895ஆம் ஆண்டு, புதுவை-கடலூர் உயர் மறைமாவட்டத்தின் அப்போதைய பேராயர், மேதகு. காந்தி, அம்மறைமாவட்டத்தை இருதய ஆண்டவருக்கு அர்ப்பணித்தார். அதன் நினைவாக இக்கோவில் 1902ஆம் ஆண்டு துவங்கப்பட்டு, 1907-இல் கட்டி முடிக்கப்பட்டது. மேதகு. காந்தி இவ்வாலயத்தை 17, 1907-இல் அருட்பொழிவு செய்து, முதல் திருப்பலி நிறைவேற்றினார். இக்கோவிலை தலைமையாகக் கொண்டு 27 1908-இல் புதிய பங்கு நிறுவப்பட்டது.  

## பசிலிக்காவாக

2008-2009ஆண்டு இவ்வாலயத்தின் நூற்றாண்டு விழா கொண்டாடப்பட்டது. அதன் முடிவில் இவ்வாலயத்தை பசிலிக்காவாக மாற்ற முயற்சிகள் துவங்கின.  

02, , 2011-அன்று திருப்பீட இந்திய தூதுவர், பேராயர் சால்வதோர் பெனோகியோ அவர்கள் இக்கோவிலுக்கு வந்து, திருத்தந்தையின் சார்பாக இதனை பசிலிக்காவாக உயர்த்தினார்.  

இது இம்மறைமாவட்டத்தின் முதல் பசிலிக்காவாகும். இதனோடு சேர்த்து, தமிழகத்தில் 6, இந்தியாவில் 20 மற்றும் ஆசியாவில் 50 பசிலிகாக்களும் உள்ளன.  

## படத்தொகுப்பு

## ஆதாரங்கள்
# எங்கள் மலையகம் (இதழ்)


**எங்கள் மலையகம்** இலங்கை, கண்டியிலிருந்து 1990களில் வெளிவந்த ஓர் இதழாகும். இதன் முதல் இதழ் மே - சூன் இதழாக 1997ம் ஆண்டில் வெளிவந்தது. தனிப்பிரதியின் விலை ரூபாய் 20.00  

## பிரதம ஆசிரியர்
முத்து சம்பந்தன்  

## ஆசிரியர்
பி. எம். எஸ். குணம்  
## ஆசிரியர்குழு
- ராஜா ஜெங்கிட்ஸ்
- ஆர். முனியாண்டி
- எஸ். பி. செல்வராஜா
- ஆர். ரூசோ

## வெளியீடு
மக்கள் கலை இலக்கிய பேரவை  

## தொடர்பு முகவரி
3/3, ஏ. ஏ. தர்மசேன மாவத்தை, கண்டி  

## உள்ளடக்கம்
32 பக்கங்களைக் கொண்ட இவ்விதழில் மலையக தமிழ் மக்களின் வாழ்க்கை தொடர்பான கட்டுரைகள், கவிதைகள், நூல்ஆய்வுகள் மற்றும் துணுக்குகள், பிரமுகர் அறிமுகம் போன்ற பல்துறை அம்சங்கள் இடம்பெற்றிருந்தன.
# களம் (இதழ்)

**களம்** இலங்கை மட்டக்களப்பிலிருந்து 1980களில் வெளிவந்த ஒரு கலை, இலக்கிய இதழாகும். இதன் முதல் இதழ் சூலை மாத இதழாக 1984ல் வெளிவந்தது. தனி இதழின் விலை  
ரூபாய் 4.00  

## வெளியீடு
- களம் கலை இலக்கிய வட்டம்

## தொடர்பு முகவரி
களம் கலை இலக்கிய வட்டம், 17/2, எல்லை வீதி, மட்டக்களப்பு  
## உள்ளடக்கம்
40 பக்கங்களில் வெளிவந்த இவ்விதழில் கிலக்கிழங்கை தொடர்பான பல்வேறு செய்திகள், கிலக்கிழங்கை இலக்கிய செய்திகள், மட்டக்களப்பு நாட்டார் பாடல் பற்றிய செய்திகளும்ä, கட்டுரைகளும் உள்வாங்கப்பட்டிருந்ததுடன் கவிதைகள், சிறுகதைகள், துணுக்குகள் போன்ற பல்சுவை அம்சங்களும் இடம்பெற்றிருந்தன.
# கம்பியூட்டர் எக்ஸ்பிரஸ் (இதழ்)


**கம்பியூட்டர் எக்ஸ்பிரஸ்** இலங்கையின் தலைநகர் கொழும்பிலிருந்து 2000களில் வெளிவந்த ஒரு அறிவியல் இதழாகும். இதன் முதல் இதழ் சனவரி இதழாக 2002ல் வெளிவந்தது. தனி இதழின் விலை ரூபாய் 20.00  

## தொடர்பு முகவரி
- கம்பியூட்டர் எக்ஸ்பிரஸ், இல, 7, 57வது ஒழுங்கை, கொழும்பு 06

## உள்ளடக்கம்
இவ்விதழ் கணினி தொடர்பான பல்வேறு தகவல்களை வழங்கியிருந்தன. மேலும், கணினியைக் கற்றும் மாணவர்களுக்கு தேவையான சகலவிதமான தகவல்களையும் வழங்கக்கூடியதாக இவ்விதழின் ஆக்கங்கள் அமைந்திருந்ததுடன், கணினி தொடர்பான நகைச்சுவைத் துணுக்குகளும் கணினியைக் கற்பதற்கான விதிமுறைகளும் இவ்விதழில் சேர்க்கப்பட்டிருந்தன.
# கம்யுனிஸம் (இதழ்)


**கம்யுனிஸம்** இலங்கை கம்யுனிஸ்ட் கட்சியின் தத்துவ சஞ்சிகையாக 1960களில் வெளிவந்தது. இதன் முதல் இதழ் 1966ம் ஆண்டில் வெளிவந்துள்ளது. தனி இதழின் விலை 25 சதம்  

## ஆசிரியர்
- நா. சண்முகதாசன்

## வெளியீடு
இலங்கை கம்யுனிஸ்ட் கட்சி, 123, யூனியன் பிளேஸ், கொழும்பு 02  

## உள்ளடக்கம்
36 பக்கங்களில் வெளிவந்த இவ்விதழில் மார்க்சிய கோட்பாடுகள் பற்றியும் கம்யுனிஸக் கட்சிகள் பற்றியும் இலங்கை சர்வதேச அரங்கில் இடம்பெற்ற புரட்சிகள் பற்றிய படிப்பினைகள் போன்ற பல்வேறுபட்ட தகவல்களையும் கட்டுரைகளையும் இது உள்ளடக்கியிருந்தது.
# பெர்னாட் டென்கிரேட்


**பெர்னாட் டென்கிரேட்** (*Bernard Tancred*, பிறப்பு: ஆகத்து 20 1865, இறப்பு: நவம்பர் 23 1911), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளில் ,11 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1889 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஹென்றி டேபரர்


**ஹென்றி டேபரர்** (*Henry Taberer*, பிறப்பு: அக்டோபர் 7 1870, இறப்பு: சூன் 5 1932), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 11 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1902 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# லூகர்ஸ் டென்கிரேட்


**லூகர்ஸ் டென்கிரேட்** (*Louis Tancred*, பிறப்பு: அக்டோபர் 7 1876, இறப்பு: சூலை 28 1934), தென்னாப்பிரிக்க அணியின் துடுப்பாட்டக்காரர். இவர் 14 தேர்வுத் துடுப்பாட்டப் போட்டிகளில் ,130 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1902 - 1913ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# வின்சென்ட் டென்கிரேட்


**வின்சென்ட் டென்கிரேட்** (*Vincent Tancred*, பிறப்பு: சூலை 7 1875, இறப்பு: சூன் 5 1904), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , ஏழு முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1899 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜார்ஜ் டப்ஸ்கொட்


**ஜார்ஜ் டப்ஸ்கொட்** (*George Tapscott*, பிறப்பு: நவம்பர் 7 1889, இறப்பு: திசம்பர் 13 1940), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 21 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1913 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# லயனல் டப்ஸ்கொட்


**லயனல் டப்ஸ்கொட்** (*Lionel Tapscott*, பிறப்பு: மார்ச்சு 18 1894, இறப்பு: சூன் 7 1934), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளில் , 39 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1923 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டான் டெய்லர்


**டான் டெய்லர்** (*Dan Taylor*, பிறப்பு: சனவரி 9 1887, இறப்பு: சனவரி 24 1957), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளில் , 11 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1914 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  

nl:Dan Taylor
# ஸ்கொட்ச் டெய்லர்


**ஸ்கொட்ச் டெய்லர்** (*Scotch Taylor*, பிறப்பு: சூலை 25 1925, இறப்பு: பிப்ரவரி 7 2004), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 52 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1956 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டேவிட் டர்ப்புரூகே

**டேவிட் டர்ப்புரூகே** (*David Terbrugge*, பிறப்பு: சனவரி 31 1977), தென்னாப்பிரிக்க அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும் , நான்கு ஒருநாள் பன்னாட்டுத் துடுப்பாட்டப் போட்டிகளிலும் 67 முதல்தர துடுப்பாட்டப் போட்டிகளிலும், 69 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1998 -2004 ஆண்டுகளில்,தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2000ல் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.  
## மூலம்
- டேவிட் டர்ப்புரூகே - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# நிக்கலாசு தெயூனிசன்


**நிக்கலாசு தெயூனிசன்** (*Nicolaas Theunissen*, மே 4, 1867 – நவம்பர் 9, 1929), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , மூன்று முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1889 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜார்ஜ் தோண்டன்


**ஜார்ஜ் தோண்டன்** (*George Thornton*, பிறப்பு: திசம்பர் 24 1867, இறப்பு: சனவரி 31 1939), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 41 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1902 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டெனிஸ் டொம்லிங்சன்



**டெனிஸ் டொம்லிங்சன்** (*Denis Tomlinson*, பிறப்பு: செப்டம்பர் 4 1910, இறப்பு: சூலை 11 1993), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 48 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1935 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜான் டிரைகொஸ்

**ஜான் டிரைகொஸ்** (*John Traicos*, பிறப்பு: மே 17 1947, இறப்பு: சூலை 12 1964), தென்னாப்பிரிக்க அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும் , 27 ஒருநாள் பன்னாட்டுத் துடுப்பாட்டப் போட்டிகளிலும் 122 முதல்தர துடுப்பாட்டப் போட்டிகளிலும், 125 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1969/70-1992/93 ஆண்டுகளில்,தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1983-1992/93 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.  

## மூலம்
- ஜான் டிரைகொஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# சீ மன்கி



**சீ மன்கி** (*Sea Monkey*) என்பது ஒர் இலவச மற்றும் திறந்த மூலக்கூற்றினை உடைய இணையச் செயலியாகும். இது மொசில்லா பொது உரிமத்தின் கீழும் மற்றும் குனூ உரிமத்தின் கீழும் வெளியிடப்பட்டுள்ளது.  

- மொசில்லாவின் அடியொற்றியது.
- மின்னஞ்சல் மேலாண்மை வசதி, மற்ற உலாவிகளை விட எளிது.
# பெட் டிரிம்போன்


**பெட் டிரிம்போன்** (*Pat Trimborn*, பிறப்பு: மே 18 1940), தென்னாப்பிரிக்க அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளில் , 94 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1967 - 1970 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# அறிவகம் (இலங்கை)


**அறிவகம்** அல்லது **நெனசல** (*Nenasala*, சிங்களம்: *නැණසල*) என்பது உலக அறிவு கிராமத்துக்கு என்ற நோக்கத்துடன் இணைய வசதிகளையும் அறிவையும் மேம்படுத்துவதற்காக இலங்கை அரசினால் செயற்படுத்தப்படும் மின்-இலங்கை செயற்திட்டத்தின் ஒரு அங்கமாகும். இம்மையங்கள் இலங்கை தகவல் மற்றும் தகவல்தொடர்புத் தொழில்நுட்ப நிறுவனத்தினால் (ICTA) நிருவகிக்கப்படுகின்றன. இலங்கையில் தற்போது 690 அறிவகங்கள் இயங்குகின்றன.  

## அறிவகங்களின் வகைகள்
- கிராம அறிவக நிலையங்கள்
- மின்-நூலகங்கள்
- தொலைமுறைக் கல்வி மற்றும் மின்னஞ்சல்-வழிக் கல்வி
- சுனாமிக் கூடாரக் கணினி மையங்கள்
# தாமி சொல்கைல்

**தாமி சொல்கைல்** (*Thami Tsolekile*, பிறப்பு: அக்டோபர் 9 1980), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , 119 முதல்தர துடுப்பாட்டப் போட்டிகளிலும், 121 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2004/05 ஆண்டுகளில்,தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1999-2010/11ஆண்டுகளில்முதல்தர துடுப்பாட்டப் போட்டிகளிலும் பங்குகொண்டார்.  
## மூலம்
- தாமி சொல்கைல் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# ஜாக்குலின் பெர்னாண்டஸ்



**ஜாக்குலின் பெர்னாண்டஸ்** (*Jacqueline Fernandez*, ) இலங்கையைச் சேர்ந்த பாலிவுட் நடிகையும் முன்னாள் இலங்கை அழகுராணியுமாவார். 2006 ஆம் ஆண்டு இலங்கை அழகிப் போட்டியில் (மிஸ் ஸ்ரீலங்கா யுனிவேர்ஸ்) வெற்றி பெற்றார். 2009ம் ஆண்டு அலாதீன் என்ற இந்தித் திரைப்படத்தில் அறிமுகமானார். இப்படத்திற்காக சிறந்த அறிமுக நடிகைக்கான பன்னாட்டு இந்திய பிலிம் அகாதமி விருதினை 2010ல் வென்றார். தற்போது பல இந்தித் திரைப்படங்களில் நடித்து வருகிறார்.  

## மேற்கோள்களும் குறிப்புக்களும்
# சிராந்தி ராசபக்ச



**சிராந்தி ரசபக்ச** (*Shiranthi Rajapaksa*, கன்னிப்பெயர்: *விக்கிரமசிங்க*) இலங்கையின் முன்னாள் சனாதிபதி மகிந்த ராசபக்சவின் மனைவி ஆவார். இவர் சிறுவர் மனோவியல் தொடர்பான தொழிற்புலமை உடையவர்.  

சிராந்தி இலங்கையின் 1973 ஆம் ஆண்டிற்கான அழகுராணிப் போட்டியில் பங்குபற்றி முதலிடத்தைப் பெற்றார். அதன் பின்னர் ஏத்தன்சில் இடம்பெற்ற உலக அழகுராணிப் போட்டியிலும், 1973 ஆம் ஆண்டில் லண்டனில் இடம்பெற்ற உலக அழகுராணிப் போட்டியிலும் பங்கெடுத்துக் கொண்டார்.
# சபீக் எப்ராகீம்

**சபீக் எப்ராகீம்** (*Shafiek Abrahams*, பிறப்பு: மார்ச்சு 4 1968), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஒருநாள் பன்னாட்டுத் துடுப்பாட்டப் போட்டியிலும் 80 முதல்தர துடுப்பாட்டப் போட்டிகளிலும், 99 ஏ-தர துடுப்பாட்டப் போட்டிகளிலும் கலந்து கொண்டுள்ளார். 2000 ல், தென்னாப்பிரிக்க ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.  
## வெளி இணைப்பு
- சபீக் எப்ராகீம் - கிரிக்இன்ஃபோவில் இருந்து விளையாட்டுவீரர் விபரக்குறிப்பு
# டலி பென்கென்ஸ்டின்

**டலி பென்கென்ஸ்டின்** (*Dale Benkenstein*, பிறப்பு: சூன் 9 1974), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 23 ஒருநாள் பன்னாட்டுத் துடுப்பாட்டப் போட்டிகளிலும், 237 முதல்தர துடுப்பாட்டப் போட்டிகளிலும், 284 ஏ-தர துடுப்பாட்டப் போட்டியில், 89 இருபது20 போட்டிகளிலும் கலந்து கொண்டுள்ளார். 1998 - 2002 ஆண்டுகளில், தென்னாப்பிரிக்க ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.  
## வெளி இணைப்பு
- சபீக் எப்ராகீம் - கிரிக்இன்ஃபோவில் இருந்து விளையாட்டுவீரர் விபரக்குறிப்பு
# குலாம் போடி

**குலாம் போடி** (*Gulam Bodi*, பிறப்பு: சனவரி 4 1979), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஒருநாள் பன்னாட்டுத் துடுப்பாட்டப் போட்டிகளிலும், 70 முதல்தர துடுப்பாட்டப் போட்டிகளிலும், 99 ஏ-தர துடுப்பாட்டப் போட்டிகளிலும் , ஒரு இருபது20 போட்டியிலும் கலந்து கொண்டுள்ளார். 2007 ஆண்டுகளில், தென்னாப்பிரிக்க ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.  
## வெளி இணைப்பு
- குலாம் போடி, - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு
# லூட்ஸ் போஸ்மன்

**லூட்ஸ் போஸ்மன்** (*Loots Bosman*, பிறப்பு: ஏப்ரல் 14 1977), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 14 ஒருநாள் பன்னாட்டுத் துடுப்பாட்டப் போட்டிகளிலும், 98 முதல்தர துடுப்பாட்டப் போட்டிகளிலும், 157 ஏ-தர துடுப்பாட்டப் போட்டிகளிலும் , 14 இருபது20 போட்டிகளிலும் கலந்து கொண்டுள்ளார். 2006 -2010 ஆண்டுகளில், தென்னாப்பிரிக்க ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.  
## வெளி இணைப்பு
- குலாம் போடி, - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# ரூடி பிரய்சன்

**ரூடி பிரய்சன்** (*Rudi Bryson*, பிறப்பு: சூலை 25 1968), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு ஒருநாள் பன்னாட்டுத் துடுப்பாட்டப் போட்டிகளிலும், 96 முதல்தர துடுப்பாட்டப் போட்டிகளிலும், 155 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1997ல், தென்னாப்பிரிக்க ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.  
## வெளி இணைப்பு
- ரூடி பிரய்சன், - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# சர்வாங்காசனம்



**சர்வாங்காசனம்** (*Sarvangasana*) ஓர் உடற்பயிற்சியாக நவீன யோகாவில் தலைகீழ் ஆசனமாகப் பின்பற்றப்படுகிறது. தோள்பட்டை ஆதரவுடன் தலைகீழாக நிற்கும் நிலையை இந்த ஆசனம் குறிப்பிடுகிறது. சர்வம், அங்கம், ஆசனம் ஆகிய 3 வடமொழிச் சொற்களின் கூட்டுச் சொல்தான் சர்வாங்காசனம் எனப்படுகிறது. சர்வம் என்றால் அனைத்து என்றும் அங்கம் என்றால் உறுப்பு என்றும் ஆசனம் என்றால் நிலை என்றும் பொருள் வழங்கப்படுவதால் உடல் முழுதும் பயிற்சியில் ஈடுபடும் முறைதான் சர்வாங்கசனம் ஆகும்.  

சர்வாங்காசனத்திற்கு அனைத்து ஆசனங்களுக்கும் "ராணி" அல்லது "தாய்" என்று செல்லப்பெயர் சூட்டப்பட்டுள்ளது  

## செய்முறை
1. விரிப்பின் மீது கால்களை ஒன்று சேர்த்துப் படுக்கவும். கைகளை நிதானமாக உங்கள் பக்கவாட்டில் விரிப்பில் சாதரணமாக வைத்துக் கொள்ளவும்.
1. கால்களை 90 டிகிரிக்கு உயர்த்தவும், இப்போது உள்ளங்கைகளை அழுத்தி இடுப்பை பூமியிலிருந்து உயர்த்தி கால்களை பூமியை நோக்கி முன்புறமாக கொண்டு வரவும்.
1. கைகளை மடக்கி உள்ளங்கைகளால் இடுப்பை பிடித்து கால்களை ‌‌மீ‌ண்டு‌ம் 90 டிகிரிக்கும் உயர்த்த வேண்டும். உடம்பும் கால்களும் ஒரே நேர்க்கோட்டில் வரும்படி உடல் பளுவை தோள்பட்டைகளில் வைத்து சரி செய்ய வேண்டும். கை முட்டிகள் தரை மீது இருக்க வேண்டும்.
1. 50 அல்லது 100 எண்ணிக்கைகள் அப்படியே ஆடாமல் இருக்க வேண்டும். கண்கள் திறந்து கால் விரல்களை பார்க்க வேண்டும்.
1. கால்களை பூமியை நோக்கி பின்புறமாக கொண்டு வந்து முதுகிலுள்ள கையைப் பிரித்து விரிப்பின்மீது மெதுவாக முதுகை வைத்து படுத்து கால்களை விரிப்பின்மீது வைக்க வேண்டும்.

## பலன்கள்
1. இந்த ஆசனத்தால் தொண்டைப் பகுதிக்கு அதிக இரத்தம் செலுத்தப்படுவதால் தைராய்டு சுரப்பி ஒழுங்காக வேலை செய்ய ஏதுவாகிறது. இரத்த ஓட்ட மண்டலம், மூச்சு மண்டலம், ஜீரண மண்டலம், உடல் கழிவை வெளியேற்றும் மண்டலம் ஆகியவை சிறப்பாக செயல்படுகிறது.
1. கிட்னி கோளாறுகளை சரி செய்வதுடன் சிறுநீர் கோளாறுகளையும், இரத்தமின்மை வியாதியையும் போக்குகிறது. இரத்தத்தை சுத்தம் செய்கிறது. தோல் வியாதிகள் விரைவில் குணமாகும். காது, மூக்கு, தொண்டை கோளாறுகளை சரி செய்கிறது.
1. உடல் எடையை குறைக்கிறது. அதுபோல் குறைந்த உடல் எடையை போதுமான அளவு கூட்டுகிறது. முகத்தில் தோல்களில் ஏற்படும் சுருக்கங்கள், கிழத்தோற்றம், விரைப்பு ஆகியவற்றை போக்கி இளமையைக் கூட்டுகிறது.
1. தலைமுடி கொட்டுவதையும், இளநரையையும் போக்குகிறது அல்லது கட்டுப்படுத்துகிறது. ஆஸ்துமா மூக்கடைப்பு, மூச்சு திணறல் மற்றும் நுரையீரல் கோளாறுகள், கல்லீரல் கோளாறுகள், குடல்வால்வு நோய், மலச்சிக்கல், குடல் இறக்கம் எனும் ஹிரணியா, சர்க்கரை வியாதி, வெரிக்கோய்வெயின் எனும் கால் நரம்பு முடிச்சு வியாதிகள், தூக்கமின்மை, குதிகால் வலி மற்றும் பாதம் சம்பந்தப்பட்ட நோய்களை விரைவில் குணம் செய்யும்.

## எச்சரிக்கைகள்
1. உயர் ரத்த அழுத்தம் உள்ள போது இந்த ஆசனத்தை செய்ய வேண்டாம்
1. கழுத்து, தோள்பட்டை, கீழ் முதுகு, இடுப்பு ஆகிய பகுதிகளில் கோளாறுகள் இருக்கும்போதும் இந்த ஆசனத்தை செய்வது நல்லதல்ல.
1. மாதவிடாய் தருணத்தில் இந்த ஆசனம் செய்ய வேண்டாம்.
1. சர்வாங்காசனம் செய்யும்போது உமிழ்நீரை வீழுங்கக் கூடாது.
# திசுநீர்த்தேக்கி


## வேதிப்பண்புகள்
ஹிஸ்டமின் வண்ணமற்ற, நீர் உறிஞ்சும் படிகங்களாக உருவாகின்றது. இப்படிகங்கள் 84°செ வெப்ப நிலையில் உருகும் தன்மைக் கொண்டது. நீரிலும், எதனோலிலும் எளிதில் கரையும். டைஈதைல் ஈதரில் சிறிதளவே கரையும். நீர்க்கரைசலில் இரு இடமாற்றியங்களாக காணப்படுகின்றது. *N<sup>π</sup>-H*-ஹிஸ்டமின் மற்றும் *N<sup>τ</sup>-H*-ஹிஸ்டமின்.  

## தொகுப்பு
ஹிஸ்டிடின் அமினோ அமிலத்திலிருந்து கார்பாக்சில் தொகுதி நீக்கப்படுவதன் மூலம் ஹிஸ்டமின் பெறப்படுகின்றது. இவ்வினை *L-ஹிஸ்டிடின் கார்பாக்சில் நீக்கி* நொதியத்தால் வினையூக்கம் செய்யப்படுகின்றது. திசுநீர் தேக்கி ஒரு நீர்நாடும், இரத்தக் குழாய் குழல் இயக்கும் அமைனாகும்.